La cei 89 de ani pe care i-a aniversat zilele trecute, în compania unui grup de prieteni și colaboratori apropiați, Puiu Manu nu este longeviv doar fizic, ci și artistic, pe planșeta sa de desen aflându-se în prezent planșele a două albume de benzi desenate: „Aventurile Căpitanului Ro“, episodul al II-lea, intitulat „Jihad la Marea Neagră“, după un scenariu semnat de Adrian Cioroianu; și „Istoria este cea mai frumoasă poveste în benzi desenate“, scenariu de Marius Leștaru.